અમદાવાદનાં બોપલ મથકમાં ફરજ બજાવતા ચાર કન્સ્ટેબલો દારૂનાં નશામાં ધુત દ્વારકાધીશ હોટલમાં જમવાનાં ઇરાદે પહોચ્યા હતા, પરંતુ હોટલનાં કર્મચારીએ હોટલ બંધ થઇ ગઇ છે અને જમવાનું પણ નથી તેમ કહેતા પોલીસ કોન્સ્ટેબલોનો પારો ગરમ થયો હતો. સિવિલ ડ્રેસમાં આવેલા આ પોલીસ કોન્સ્ટેબલોને હોટલનાં કર્મચારીનો આ જવાબ પસંદ ન આવતા તેને ઢોર માર માર્યો હતો. તેટલુ જ નહી પોલીસ કોન્સ્ટેબલોએ કહ્યુ કે, જો અહી જમવાનું ન હોય તો અમે બીજી કોઇ હોટલમાં જમી લઇશું પણ બીલનાં પૈસા તારે આપવા પડશે. હોટલનાં કર્મચારીએ પોતાની ગરીબી સામે જોવા કહ્યુ અને મારી પાસે પૈસા ક્યાંથી હોય તેવું કહેતા પોલીસ કોન્સ્ટેબલ મુકેશદાન ગઢવી પ્રદ્યુમનસિંહ ગરમ થઇ ગયા અને પોતાનો કમર પટ્ટો ઉતારી તેને મારવાનું શરૂ કરી દીધુ હતુ. જો કે આ મારામારીમાં આસપાસનાં હોટલનાં લોકો પણ આવી ગયા પરંતુ કોઇની પણ તેમને રોકવાની હિમ્મત ન ચાલી. આ પોલીસવાળા અડધો કલાક સુધી તે ગરીબને મારતા રહ્યા.